da en da nl ca da da da es da da da da da da da da da da da da en da da da en da da da oc da da da da da de da da da da da da da da da da da da da nl da en da da es nl da
Landdistrikter ovenpå statsminister-udmelding: Ændring af udligningsreformen er en bunden opgave | Landdistrikternes Fællesråd
20.8.2022 08:00:00 CEST | Landdistrikternes Fællesråd
Statsminister Mette Frederiksen erkender udligningsreformens skævheder. Det er ifølge Landdistrikternes Fællesråd en nødvendighed at rette op på disse efter et folketingsvalg, hvis økonomisk trængte land- og yderkommuner skal holde hånden under selv basale funktioner som skoler, daginstitutioner og ældrepleje.
Ændringer i udligningsreform er en nødvendighed for økonomisk trængte land- og yderkommuner, vurderer Landdistrikternes Fællesråd. Foto: Mads Krabbe.
Siden et bredt politisk flertal i 2020 hævede den samlede ramme for serviceudgifter i kommunerne, har der vist sig en række skævheder i udligningsmodellen. Skævheder som går ud over de i forvejen mest pressede kommuner.
Ifølge mediet nb-kommune har det ført til en erkendelse hos statsminister Mette Frederiksen om, at der er behov for at se på skævhederne i udligningsreformen efter et folketingsvalg.
For at imødekomme de stigende økonomiske udfordringer, som mange landdistriktskommuner står over for, har man fra politisk hold valgt at afsætte 250 mio. kr. ekstra til særtilskudspuljen, så den i alt udgør 620 mio. kr. Ifølge formand for Landdistrikternes Fællesråd, Steffen Damsgaard, er særtilskudspuljen kun en midlertidig løsning, der fungerer som at lappe huller med budding:
- Vi oplever, at en række land- og yderkommuner har massive økonomiske udfordringer. Den demografiske udvikling med flere ældre og færre unge er én af flere udfordringer, der presser landområderne. Samtidig står vi på tærsklen til en samfundsøkonomisk krise, som i stil med tidligere kriser forventes at gøre mest ondt i landdistrikterne. Set i det lys er det ikke holdbart at fortsætte med at lappe helt grundlæggende huller i udligningssystemet med årlige særtilskud, siger han og tilføjer:
- Jeg er derfor glad for, at regeringen ser ud til at fastholde sit ønske om at skabe et Danmark i bedre balance. Det er dog vigtigt med en permanent og holdbar løsning på udligningsordningen - ikke endnu en lappeløsning. Ellers risikerer vi at se markante forringelser i den borgernære kernevelfærd og servicetilbuddene i landdistrikterne.
Steffen Damsgaard håber, at en vilje til at se nærmere på skævhederne i udligningssystemet vil møde opbakning fra resten af Folketingets partier:
- Jeg håber, at denne erkendelse også indfinder sig hos de andre partier bag aftalen, hvor ikke mindst Venstre spiller en afgørende rolle som en forligspart sammen med Socialdemokratiet.
Signe Lauge BachPublic Affairs Konsulent
Ændringer i udligningsreform er en nødvendighed for økonomisk trængte land- og yderkommuner, vurderer Landdistrikternes Fællesråd. Foto: Mads Krabbe.
Information om Landdistrikternes Fællesråd
Landdistrikternes Fællesråd er en partipolitisk neutral interesseorganisation, der arbejder for at skabe bedre rammevilkår for landdistrikter og yderområder i Danmark.
Vi tæller 55 kommuner og fire regioner, der tilsammen repræsenterer over 4 millioner danskere. Medlemmerne er tillige en række landsdækkende organisationer, de lokale aktionsgrupper samt et større antal landsbyer og landdistriktsråd.
Følg pressemeddelelser fra Landdistrikternes Fællesråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Landdistrikternes Fællesråd
Landdistrikternes Fællesråd om 2030-plan: Savner fokus på velfærd i landdistrikterne30.9.2022 10:57:39 CEST | Pressemeddelelse
Flere ældre og stigende priser presser økonomien i land- og yderkommuner. Landdistrikternes Fællesråd efterlyser fokus på velfærd i landdistrikterne i regeringens 2030-plan.
Landdistrikternes Fællesråd: Vinterpakke hjælper kun landdistrikterne delvist23.9.2022 12:09:24 CEST | Pressemeddelelse
Landdistrikternes Fællesråd hilser vinterpakke velkommen men frygter, at energikrisen vil koste virksomheder og andre vigtige funktioner i landdistrikter livet. Det kan i sidste ende skævvride Danmark.
Civilsamfundsalliance: Energipriser truer civilsamfundet16.9.2022 18:00:20 CEST | Pressemeddelelse
Dagtilbud, skoler og det lokale foreningslivs faciliteter landet over risikerer at knække nakken på de stigende energipriser. Det kan få fatale konsekvenser for børn og unge, lyder meldingen i et fælles opråb fra Landdistrikternes Fællesråd, DGI, Friskolerne, Højskolerne, Efterskolerne, Danmarks Private Skoler og Daginstitutionernes Landsorganisation.
Efter stor succes: Endnu et workshopforløb for fynske turistvirksomheder er åben for tilmelding14.9.2022 13:16:31 CEST | Pressemeddelelse
23 fynske turistvirksomheder deltog i foråret i workshopforløbet Digital Academy på Fyn. Destination Fyn og Landdistrikternes Fællesråd giver nu de fynske virksomheder mulighed for at deltage i anden og sidste del af forløbet, som giver konkrete redskaber til at skabe digital synlighed overfor danske og udenlandske turister.
Landdistrikternes Fællesråd med nødråb: Høje elpriser risikerer at sende detailhandlen ud over afgrunden14.9.2022 07:02:26 CEST | Pressemeddelelse
Landdistrikternes Fællesråd advarer om massive lukninger af dagligvarebutikker i landdistrikterne grundet de eksplosivt stigende elpriser. Der er behov for øjeblikkelig politisk handling, lyder meldingen fra formanden Steffen Damsgaard.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022